Allen den, die disen brief ansechend odˀ hoͤrend lesen, ✳ kùnd ich, Pentelly Brunnˀ, schulth̄s ze Bremgart₎, und vˀgich offenlich mit disem brief,
dz ich da selbs ze Bremgart₎ in dˀ statt offenlich ze gericht sasz innammē und an statt der hocherbornē, dur lùchtigen fùrsten, der
hertzogen von Oͤsterr₎, miner gnaͤdigen hrˀschafft, ✳ da in offem und gebannē gericht fùr mich kamēt ✳ Hans von Mùre, burgˀ ze Bremgarten, mit fùrsprechen an eim teil ✳ und Claͧws Schetwi, ouch burgˀ daselbs, mit fùrsprechen an dem andren teil. und offenet
dˀ selb Hans von Mure und vˀjach wolbedachtlich, unbetwungenlich, gesunt libs und sinnē nach zitlichem raͧt sin selbs und andˀ erbˀ
lûtten, ✳ daz er vor zitten einē guldin geltz jaͤrlicher gùlt, guͦtē und gebn̄ an goͧld und an gewicht, von Margarethen Birharttin und
Uͦlin, irem sun, uf ir achtendem teil halbem dez fares ze Windisch gekoͧfft hette im und sinē erbn̄ eins ewigē, hantvestē koͧffs
jaͤrlich uf dez heilgen crùtzes tag ze herbt ✳ ze weren, alz ouch sin koͧff brieff und alz im dˀ köff geverttiget wart ze Brugg
vor dem Obrenthor wol wiset, und meldet, so dar umb gebn̄ ist, ✳ daz er den selbn̄ guldin geltz durch sins sundnˀ nutzes
willen und merē schadn̄ ze vˀkom̄ede, ouch fùr sich und alle sin erbn̄ eins rechttē, hantvestē, ewigē, staͤtten koͧffs vˀkoͧfft und ze
koͧffen gebn̄ hab dem obgen̄ Claͧwsen Schetwin und sinē erbn̄ jaͤrlich ze niessen und inē vˀfallen sin uf dez heilgē krùtzes tag
ze herbst in dˀe maͧsz, alz dz an inn komē were. ✳ und ist ouch dˀ koͧff beschechen umb zwentzig guldin, guͦttˀ und gebˀ an goͧld
und an gewicht, ✳ und fùnf schilling, genger stebler mûntz ze Ergoͧw, ✳ dero dˀ obgen̄̄ Hans von Mure von dem obgen̄̄ Claͧwsen
Schetwin gar und gentzlich bezalt ist, dez er offenlich vˀjach ingericht. ✳ und also gieng ouch dˀ obgen̄̄ Hans von Mure dar in
gericht mit urteil und entzech sich dez obgen̄̄ guldin geltz uf dem egen̄̄ achtendin teil halbn̄ dez fares ze Windisch und
gab dz also uf in eins ewigē, staͧttē, hantvestē koͧffs wise dem selbn̄ Claͧwsen Schetwin und sinē erbn̄ fùr sich und alle sin erbn̄
und vˀttigot den obgen̄̄ koͧff also ingericht mit urteil und nach recht und mit hand und mit mun̄d und mit aller dˀ gewarsamy,
sicherheit, worttē und werchen, so da zuͦ gehoͤrt und alz umb soͤllich sachen recht, sit und gewonheit ist, alz verr dz uf den
eid mit einheller, gesamnottˀ urteil erteilt und erkent wart, ✳ dz dˀ obgen̄̄ koͧff alz verr nach recht beschech̄ volfuͤrt, ufgebn̄
und geverttiget were, dz es alles nu und hie billich staͤt belibn̄, krafft und hantveste habn̄ sol ewenklich und dz ouch der
obgen̄̄ Hans von Mure billich und durch recht ✳ dez obgen̄̄ koͧffs recht wer sin soͧnd alz dick und alz vil und an allen den stettē,
wa und wenne ✳ dez dˀ obgen̄̄ Claͧws Schetwi sin erbn̄, ob er enweˀ, bedoͤrffend ✳ odˀ notdurfftig sint, ✳ anͧ alle geverd. und ist ouch
disz allen beschechen und volfuͧrt mit gunst, ✳ willen, ✳ wûssen ✳ und vˀhengnissz Henslis, dez selbn̄ Hanssen von Mure elichen sunes, ✳ und
also wart ouch ein brief und urkùnd von dem gericht umb disz sach ze gebn̄ uf den eid erteilt, ✳ her umb ze vestem han ich, dˀ obgen̄̄
schulth̄s, von gerichts wegen und ze zùgsami diser sach min eigen insigel offenlich gehenkt an disen brief. ✳ da by ingericht
warent ✳ die erbnˀ, bescheidnen Welti Meyenberg, ✳ Jacob Cristan, ✳ Jacob Maler, ✳ Jenni Weidgˀber, ✳ Hensly Helmā, dˀ schuͦmachˀ, Claͤwi Widmer
und Uͦlrich Steger, burgˀ ze Bremgart₎, und andˀ erber lùten vil, ✳ geben in dem meigen dez jares, do mā zalt vō Cristus
geburt viertzechenhundert jar, ✳ dar nach in dem driten jar. ✳